দেশের কওমি মাদ্রাসা ভিত্তিক এতিমখানাগুলোর প্রধান আয় কোরবানির চামড়া থেকে পাওয়া লাভ্যাংশ। এতিমদের খরচের অধিকাংশই আসে এই খাত থেকে। মূলত তারা কোরবানির দিন কম বা বিনামূলে চামড়া সংগ্রহ করে বাজার দরে বিক্রি করে অর্জিত আয় দিয়েই খরচ মিটায়। এ বছর চামড়ার মূল্য ধসে সর্বনাশ হাজার হাজার এতিমখানার। অন্যান্য বছরের মতো আয়ের চিন্তা থাকলেও চামড়ার মূল্যে ধসে সে আশায় গুড়েবালি। এখন কিভাবে এতিমদের পুরো বছরের ভরণপোষণ করবে এনিয়ে দুর্ভাবনায় সংশ্লিষ্টরা। তবে আল্লাহর উপর ভরসা করেই চলতে চান বলে জানিয়েছেন তারা।